kardosdrur/scandi-wiki huggingface dataset:
Eksistensminimum

Eksistensminimum betegner det absolutte mindstemål af midler, som dækker en persons livsfornødenheder. Når man alene tænker på de fysiske behov, drejer det sig om ilt, vand, føde, tøj og bolig samt i visse egne også brændsel. Dertil kommer før eller siden midler til afhjælpning af sygdom og ulykker.

Afgrænsning 

Ganske som det forholder sig med definitionen af fattigdom, sådan er også afgrænsningen af eksistensminimum relativ og betinget af lokale, kulturbestemte forhold. Eksistensminimum kan derfor anses for at være det beløb, som en person må have for at skaffe sig "passende livsvilkår". Dvs. at det skal dække mad, tøj, bolig og varme samt udgifter til hjemmeboende børn under 18 år og et minimum af indbo (f.eks. svarende til det, som ikke kan fjernes af kongens foged ved en udpantning). Derimod betragtes f.eks. kontingenter, rejser, gaver og bil som "luksus".

Ekspertgruppen om fattigdomsgrænse 

Ekspertgruppen med økonomiprofessor og tidligere overvismand Torben M. Andersen i spidsen, der i 2013 skrev en analyserapport med anbefalinger til en dansk fattigdomsgrænse, refererer et minimumsbudget, som afspejler et "nødvendigt og beskedent forbrug i forhold til aktiv deltagelse i samfundet". Minimumsbudgettets størrelse afhænger af den pågældende families sammensætning, men udgør generelt set omkring halvdelen af et såkaldt standardbudget, som igen angiver et forbrug, der "er almindeligt i forhold til aktiv deltagelse i samfundet, og som er bredt accepteret i befolkningen". Mens standardbudgettet for en enlig 30-49-årig person uden børn udgjorde knap 10.000 kr. om måneden i 2011, udgjorde minimumsbudgettet således ca. 5.000 kr.

Sociokulturelt eksistensminimum 

I Tyskland sker fastsættelsen af den ydelse, som svarer til kontanthjælp, på baggrund af det såkaldte sociokulturelle eksistensminimum. Dette defineres som det nødvendige eksistensminimum, hvor der er taget hensyn til både fysiske behov og behov for social og kulturel deltagelse..

Kilder 

Fattigdom
Tak

Tak eller hjortetak, rensdyrtak o.a. er et naturmateriale, der anvendes ved smykkefremstilling og inden for kunsthåndværk, og i tidligere historiske perioder, f.eks. stenalderen. I flertal er takker det samme som gevir, der er det todelte kampvåben af knoglevæv, som vokser ud fra panden på hannerne hos flere hjortearter.

Materialer
Naturmateriale

Et naturmateriale findes i modsætning til kunststof direkte i naturen.

Naturmaterialer er de stoffer, der vokser i naturen, enten som vegetabilia (planter): bark, træ, bambus, pil osv. eller som animalsk materiale: elfenben, tak, horn, perlemor, læder, osv.; men også f.eks. rav, sten, lava. 

Hvor kunststoffer (plastik m.m.) er skabt af mennesker, er naturmaterialerne til stede uden menneskelig intervention. Ordet naturmateriale har især fundet sin plads i sproget omkring årtusindskiftet, og måske i forbindelse med den større bevidsthed om økologi og sundhed og fjendtlighed mod "kemi", dvs. kunstigt frembragte stoffer (kemikalier), især når disse er sundhedsskadelige (hvad nogle naturmaterialer i øvrigt også er).
Kerrang!

Kerrang! er et ugentligt rock magasin udgivet af Bauer Media Group i Storbritannien. Kerrang udkom første gang den 6. juni 1981 og var indtil 2008 udgivet af EMAP.

Personale 
Paul Brannigan (redaktør) (2005-09)
Nichola Browne (redaktør) (2009-11)
James McMahon (redaktør) (2011-)
Simon Young (nyhedsredaktør)
Steve Beebee (journalist)
Malcolm Dome (journalist)
Daniel Lane (viceredaktør)
Scarlet Page (fotograf)
Ian Winwood (journalist)
Ben Myers (journalist)
Nick Ruskell

Se også 
 Kerrang! Awards

Eksterne henvisninger 
 

Tidsskrifter om musik
Tidsskrifter fra Storbritannien
Etableret i 1981
Jason Voorhees

Jason Voorhees (født d. 13. juni 1946) er en fiktiv massemorder, kendt fra Fredag d. 13. filmserien. Jason Voorhees er sammen med Freddy Krueger og Leatherface blevet et ikon for den amerikanske horrorfilmgenre.

Livshistorie
Jason Voorhees blev født af Pamela Voorhees på fredag d. 13. juni 1946, da hun kun var 15 år gammel. Jason blev født med hydrocephalus og blev derfor mobbet meget. På en lejrskole, Camp Crystal Lake, i 1957 druknede Jason, da han ville bevise over for de andre, at han kunne svømme. Dette fik hans mor til at gå på et hævntogt, hvor hun myrdede en lejrskoleleder. Camp Crystal Lake blev lukket og genåbnede først i 1979 i håb om, at den dårlige omtale var forsvundet. Men mordene begyndte på ny, indtil der endelig blev sat en stopper for Pamela Voorhees, da hun blev halshugget. Rygtet siger, at Jason ikke druknede dengang men overlevede og voksede op i naturen. Rygtet siger også, at han så, da hans mor blev halshugget, hvilket fik ham til at miste forstanden og gå amok. Her begyndte en meget lang række blodige mord fra Jasons side, og først i 1984 fik den unge Tommy Jarvis sat en stopper for ham. Mange år senere ville den nu voksne Tommy have bevis for, at Jason virkelig var død, da minderne om Jason stadig hjemsøgte ham. Tommy gravede Jason op af hans grav, men da et lyn ramte Jasons lig, blev han genoplivet som en zombie. Jason fortsatte igen sine mord og slog bl.a. et smut forbi New York og Freddy Krueger i de senere film.

Eksterne henvisninger 

 

Filmfigurer
Fredag den 13. film
Chenopodium purpurascens

 
Chenopodium purpurascens er en 1,50 til 2,50 meter høj prydplante i slægten gåsefod. Den dyrkes i Danmark i haver og forvildes af og til derfra.

Arten minder om Hvidmelet Gåsefod, men er meget højere, med større blade og er stærkt purpurfarvet i de yngre dele. Den krydser formentlig med Hvidmelet Gåsefod. Desuden kan Chenopodium purpurascens minde om kæmpegåsefod (Chenopodium giganteum), men denne har ovale til triangulære og tandede blade med små ensartede tænder. Kæmpe-Gåsefod har i øvrigt meget mindre frø, men sætter dog sandsynligvis ikke frø i Danmark.

Beskrivelse 
Chenopodium purpurascens er en opret, enårig plante. De furede stængler har ofte røde pletter ved bladfæsterne. Bladene er spredte og især som unge rødligt melede. Bladene midt på stænglen er spatel- til ruderformede eller bredt ovale til triangulære og desuden ret spidse og groft tandede med tænder af forskellig størrelse. Af og til kan bladene være mere eller mindre trelappede. De øvre blade i blomsterstanden er smalle, med eller uden tænder. 

Planten blomstrer fra slutningen af september og sætter ikke altid modne frø. Blomsterstanden er ofte en top af varierende udseende. De enkelte blomster har kølede blomsterblade. Frugten er en nød, der er ca. 1,2-1,5 mm i diameter og fladtrykt og næsten cirkelrund. Den falder for det meste af, sammen med bægeret. Frøgemmet er løst tilhæftet frøet, der er glinsende sort, glat og med skarp kølet kant. Spireevnen er stor og holder i mange år. 

Rodnettet består af en kraftig pælerod med en stor mængde siderødder, som når langt ned og vidt ud.

Hjemsted 
Chenopodium purpurascens er sandsynligvis oprindelig i Østasien. Den forvildes af og til fra haver i Danmark, men kan også spredes med fuglefrø. Chenopodium purpurascens vokser på forstyrret, mest næringsrig bund.

Anvendelse 
Arten dyrkes som prydplante, især i botaniske haver.

Eksterne henvinsninger 
 www.ars-grin.gov: Chenopodium purpurascens B. Juss. ex Jacq.

Enårige urter
Gåsefod
Jekaterina Marennikova

Jekaterina Marennikova (   ; født den 29. april 1982 i Skt. Petersborg, Rusland) er en russisk håndboldspiller.

Hun spiller i den russiske klub Kuban Krasnodar,

Jekaterina Marennikova kom på landsholdet i 2004, og har spillet 120 landskampe for Rusland. Hun kan bruges på begge fløje, og er hurtig på kontra. Jekaterina Marennikova var med til at vinde VM-guld 2005 i Skt. Petersborg, Rusland. Året efter vandt hun EM-sølv 2006 i Sverige. Samme år vandt hun GF World Cup i Danmark.

I 2007 valgte Jekaterina Marennikova at tage en pause fra landsholdet, på grund af en skulderskade. Det resulterede i at hun gik glip at Ruslands VM-guld i Paris, Frankrig.

Jekaterina var til gengæld klar igen til OL 2008 i Beijing, Kina. Der vandt hun OL-sølv med Rusland. Efter OL 2008 valgte hun at tage en pause fra landsholdet.

Jekaterina gjorde comeback på landsholdet til GF World Cup 2009 i Danmark.

Privat 
Jekaterina Marennikova er gift med Eduard. Hun har ingen børn, men tænker på en fremtid med børn.

Eksterne henvisninger 

Håndboldspillere fra Rusland
Håndboldspillere ved sommer-OL 2016
Personer fra Sankt Petersborg
New York Mets

New York Mets (til tider kaldt the Metropolitans) er et professionelt amerikansk baseballhold fra New York. De spiller i National League Eastern Division i Major League Baseball. Deres hjemmebanestadion hedder Citi Field. Tidligere spillede Mets på Shea Stadium.

Mets blev skabt i 1962, fem år efter Brooklyn Dodgers og New York Giants var flyttet fra New York og havde efterladt USA's største by uden et baseballhold i National League. Efter nogle miserable sæsoner vandt holdet divisionen, ligaen og World Series i 1969 på så overraskende vis, at de blev døbt The Miracle Mets. Siden da er det blevet til yderligere fire divisionssejre, tre ligamesterskaber og én ekstra World Series-titel (i 1986).

Efter at have vundet deres division med det mest komfortable forspring i Major League Baseball i 2006, oplevede 2007-versionen af New York Mets det næststørste kollaps i baseballhistorien. Klubben lå ellers i top 5 i National League inden for de fleste traditionelle offensive statistiske kategorier, deriblandt runs, batting average, home runs og OPS, mens pitchingstaben samlet set var nummer 7 med hensyn til earned run average (ERA) og nummer 6 inden for strikeouts. Imidlertid blev klubben overhalet af Philadelphia Phillies på sæsonens næstsidste dag og måtte derfor vinke farvel til en plads i slutspillet.

Blandt de mere fremtrædende spillere i nyere tid for New York Mets kan nævnes hitterne David Wright og José Reyes, der generelt betragtes som værende blandt de absolut mest værdifulde unge spillere i sporten. Desuden er centerfielderen Carlos Beltran og pitcheren Pedro Martinez store profiler.

Kildehenvisninger

Eksterne henvisninger 
 New York Mets' officielle hjemmeside 

Hold i Major League Baseball
Mets
Volga-Aviaexpress

Volga-Aviaexpress var et russisk flyselskab med base i Gumrak lufthavn, Volgograd, Rusland. Det flyver med afgange fra Volgograd til andre byer i Rusland og SNG. Volga-Aviaexpress er grundlagt ud fra det tidligere Aeroflot Volgograd division.

Flåde 
Volga-Aviaexpress’s flyflåde består af
 4 Tupolev Tu-134A
 2 Jakovlev Jak-40
 4 Jakovlev Jak-42

Referencer 

Tidligere flyselskaber fra Rusland
Ophørt i 2010
Volgograd
Etableret i 2010
Songs From The Julekalender

Songs From The Julekalender er et album af De Nattergale med sangene fra deres julekalender, The Julekalender

Albummet blev genudgivet i 2001, hvor det inkluderede et remix af "The Støvledance".

Sangene på albummet er sunget på i en blanding af dansk og engelsk, som det er karakteristisk for nisserne i julekalenderen, med undtagelse af "Jäger-Lied", der bliver sunget på tysk.

Songs From The Julekalender toppede som #8 på Tjeklistens Album Top 20 og var på listen i otte uger. Sangen "The Støvledance" nåede #25 på Tracklisten, og var på listen i to uger.

Spor 
 "It's Hard to Be a Nissemand"
 "The Støvledance"
 "Long Time Ago in Bethlehem"
 "Rosita og Carlo"
 "Snit a Little Bittle"
 "De Kære Minder"
 "Jäger-Lied"
 "The Dæjlig News Blues"
 "Will She Wait For Me?"
 "Knokkel Pukkel Man" 
 "Thousands of Vendings"
 "The Blues"
 "It's Good to Be a Nissemand"
 "The Playdose"
 "The Støvledance" (The Phony Remix"'' (ekstranummer på nogle af CD'erne)

Referencer 

De Nattergale-album
Julealbum
Album fra 1991
Irakiske dinarer

s tid.]] 

Dinar er valutaen i Irak.

Den bliver udstedt af Central Bank of Iraq og er delt i 1.000 Fils, skønt inflation har forældet Fils.

Eksterne henvisninger 

Møntenheder fra Asien
Dinarer
Borgholm Slot

Borgholm Slot var et slot på Øland. Slotsruinerne ligger ved byen Borgholm.

Historie 
I slutningen af 1100-tallet byggedes et stort tårn, der blev omgivet af en ringmur. En borg blev bygget i den sidste del af 1200-tallet og syntes at have være færdig ved jul 1287, da kong Magnus Ladulås fejrede jul her med sin familie.

Ved krigen mellem Sverige og Danmark i begyndelsen af 1500-tallet blev slottet ødelagt og ikke genopbygget før i Johan 3.'s regeringstid. 

Fra 1572 var først Johan Baptista Paar og siden dennes bror Dominicus bygmestere på slottet, som blev en af Sveriges første bastionsfæstninger. Arbejdet ophørte i 1593 på hertug Karls befaling, men fra 1602 forstærkedes forsvarsværkerne. Det fortsatte til udbruddet af Kalmarkrigen. Den 8. august 1611 belejrede danskerne slottet, som næste dag blev overgivet af befalingsmanden, Johan Månsson Ulfsparre, men den 27. september 1611 blev det omringet af Gustaf Adolf, som den 7. oktober gennemtvang, at den danske befalingsmand Kristen Hansen kapitulerede. Den 2. juni 1612 kom danskerne tilbage, og efter ni dages beskydning overgav Peder Michelsson Hammarsköld slottet til Gert Rantzau.

Efter Freden i Knærød i 1613 var slottet plyndret og medtaget. Reparationerne blev opgivet efter en 10 års-periode, idet dog et mindre jordværn blev bygget i 1643. Da Øland i 1651 blev forlenet til Karl Gustaf, fortsatte slotsbyggeriet under ledelse af Nicodemus Tessin den ældre; men arbejdet ophørte, da Karl 10. blev konge.

Da krigen med Danmark igen brød ud, var Borgholm Slot dog så befæstet, at kaptajn Henrik Julius Heideman kunne forsvare det mod et dansk angreb 17. august. Dagen efter fik slottet undsætning af admiral Wachtmeister, som fordrev danskerne.

I 1681 blev byggearbejdet genoptaget, men snart igen opgivet. Slottet blev derfor aldrig færdiggjort efter Tessins plan, og den 14. oktober 1806 ødelagdes det af en brand.

Ejere 
Årstallet angiver, hvilket år ejeren har skrevet brev fra Borgholm:

 Magnus Ladulås 1285 
 1307 tilfalder Borgholm og hele Øland kong Birger Magnusson af Sverige
 Hertug Valdemar Magnusson af Sverige flyttede hertil i 1316 med sin norskfødte hustru prinsesse Ingeborg Håkansdotter af Norge
 Hertuginde Ingeborg skriver brev 1345 og 1346
 Albrecht af Mecklenburg 1367 
 Erik af Pommern 1412 og 1414
 Karl Knutsson Bonde 1448
 Sten Sture den ældre 1474, 1478, 1490, 1491 
 Sten Sture den yngre 1513
 Hertug Erik 1558

Galleri

Referencer

Eksterne henvisninger 
 

Slotte i Sverige
Ruiner i Sverige
Bygninger, konstruktioner og anlæg i Kalmar län
Seværdigheder i Kalmar län
Ingrid Bergman (rose)

Rosensorten ’Ingrid Bergman’ er en dansk udviklet tehybridrose, som er fremavlet hos firmaet "Poulsen roser". Som andre tehybrider er denne en efterkommer efter den første krydsning mellem den kinesiske hybrid Rosa gigantea x Rosa chinensis og de remonterende rosers ophav: Rosa fedtschenkoana. Rosen er meget populær her i Danmark, ikke mindst på grund af dens duftende blomsterrigdom, der strækker sig fra sidst i juni indtil frosten sætter ind.

Kronbladene har en dyb rød farve og føles fløjlsagtige. Rosen er meget velegnet til afskæring, buketter m.m. og holder sig godt indendørs i vaser. Den kan trives i næsten al slags jord, dog foretrækker den en let leret jord. Ingrid Bergman-rosen er meget robust og kræver ikke vinterdækning, da den sagtens kan tåle let frost.

Eksterne henvisninger 

 maanedens-plante.dk 

Haveplanter
Pors

Pors eller porse (Myrica) er en slægt af lave, løvfældende buske. Det er tvebo, raklebærende planter, som i de fleste tilfælde har de hanlige og de hunlige blomster fordelt på hver sit individ. Der bliver altså tale om rent hanlige og rent hunlige planter, hvad der er ret ualmindeligt i planteverdenen, men også kendt fra bl.a. Cannabis.

Slægten har samliv med arter af "strålesvampe", (aktinobakterier), som gør det muligt for pors at udnytte luftens kvælstof. Det gør dem konkurrencedygtige på meget udpinte og sure jordtyper, som de da også er nøje knyttet til. Slægten er desuden kendetegnet ved, at planterne indeholder kirtler, der afgiver klæbrige, duftende stoffer. Det har gjort pors populær som smagsgiver i øl og snaps.

Pors er blevet brugt til at krydre øl og mjød i over 1000 år. Nu om dage forbinder de fleste øl med smagen af humle. Men det er fordi det er det man bruger sydpå hvor humlen trives bedre end i Danmark. 

I USA har arter af denne slægt rollen som mellemværter for en alvorlig rustsygdom (Cronartium comptoniae) på femnålede Fyr.

Der kendes kun få arter i slægten, nemlig nedenstående

 Myrica dentulata
 Mosepors (Myrica gale)
 Myrica hartwegii

Systematik 
Følgende navne er synonymer for arter i andre slægter:
 Myrica aspleniifolia se: Comptonia peregrina
 Myrica nagi se: Nageia nagi
 Myrica gale subsp. tomentosa
 Myrica trifoliata se: Rhus aromatica subsp. aromatica

Se i øvrigt under slægten Vokspors (Morella), som rummer adskillige arter, der tidligere blev betragtet som tilhørende slægten Pors.

Note 

 
Nitrogenfikserende planter
Pilica (flod)

Pilica (tysk: Pilitza) er en biflod til floden Wisła, beliggende i det centrale Polen. Floden udspringer en kilometer sydvest for byen Pilica og gennemstrømmer på 319 km en række byer:

Byer ved Pilica 
Byer, der gennemstrømmes af floden:
 Pilica
 Szczekociny
 Koniecpol
 Przedbórz
 Sulejów
 Tomaszów Mazowiecki
 Nowe Miasto nad Pilicą
 Wyśmierzyce
 Białobrzegi
 Warka

Kajak-vejen 
 Kajak-vejen på floden Pilica – 228 km: Zarzecze ved Szczekociny – Przedbórz – Faliszew – Skotniki (Aleksandrów Kommune) – Sulejów – Tomaszów Mazowiecki – Spała – Inowłódz – Żądłowice – Grotowice – Domaniewice – Nowe Miasto nad Pilicą – Białobrzegi – Warka – Pilicas mundingen til floden Wisła

Landsbyer ved Pilica 
 Skotniki
 Spała
 Inowłódz

Henvisninger 

Floder i Polen

sk:Pilica
Przedbórz

Przedbórz er en by i Polen, i Lodz-voivodskab (Łódź-voivodskab, Województwo łódzkie). Przedbórz ligger ved floden Pilica (flod).

 befolkning: 3.835 (2004)

Natur 
 Pilica (flod)
 Przedborski Park Krajobrazowy
 Sulejowski Park Krajobrazowy

Turisme 
 Kirke (14. århundrede)
 Slot (ruin) (14. århundrede)
 Rådhus (19. århundrede)
 Museum (Muzeum Ludowe Ziemi Przedborskiej)
 Przedborski Park Krajobrazowy
 Sulejowski Park Krajobrazowy
 Kajak-vejen på floden Pilica – 228 km: Zarzecze ved Szczekociny – Przedbórz – Faliszew – Skotniki (Aleksandrów Kommune) – Sulejów – Tomaszów Mazowiecki – Spała – Inowłódz – Żądłowice – Grotowice – Domaniewice – Nowe Miasto nad Pilicą – Białobrzegi – Warka – Pilicas mundingen til floden Wisła

Byer ved Przedbórz 
 Radomsko
 Piotrków Trybunalski
 Sulejów
 Częstochowa
 Włoszczowa
 Końskie

Landsbyer ved Przedbórz 
 Bąkowa Góra
 Czermno
 Skotniki
 Wielgomłyny

Eksterne henvisninger 
 by 
 by 

Byer i Polen
Numedal

Numedal er det sydvestligste af de store dalstrøg i  Øst-Norge, beliggendde i Viken fylke. Numedal strækker sig fra grænsen til Kongsberg og nord-nordvest til Dagali. De største byer og bygder i dalen er Svene, Lampeland, Flesberg, Rollag, Veggli, Nore, Rødberg, Uvdal og Dagali.

Gennem hele dalen løber Numedalslågen, et af Norges længste elvsystemer. Lågen har betydet meget  for dalen og blev tidligere brugt til tømmerflådning.

Numedal, betragtet som distrikt, omfatter kommunerne Flesberg, Rollag og Nore og Uvdal .

Eksterne henvisninger 

www.numedal.net

Vikens geografi
Nore og Uvdal
Dale i Norge
Blankvers

Blankvers, fra engelsk blank = tomt, det vil sige urimet, er et femfodet, jambisk versemål uden rim eller strofedeling, der specielt er karakteristisk for den elizabethanske periode med digtere som William Shakespeare og Christopher Marlowe.

Af danske digtere der anvendte blankvers kan nævnes Adam Oehlenschläger.

Hos William Shakespeare har blank verse en varieret, ikke nødvendigvis jambisk rytme, som i Hamlets monolog:

To be or not to be, that is the question, (2+2 tryk, med cæsur)

Whether 'tis nobler in the mind to suffer (3 tryk, evt. 2+1)

The slings and arrows of outrageous fortune ... (2+2 tryk)

Hos senere engelske digtere som Milton og Dryden er der allerede tale om et mere glat, regelmæssigt jambisk versemål. I regelmæssig jambisk form, som Blankvers, optræder versemålet hos Lessing, Schiller og Goethe, og går derfra ind i den danske romantik med Oehlenschläger m.fl., som i Aladdin (regulære, dvs. regelmæssige, 5-fodsjamber uden klar cæsur):

En Dødelig har skrevet dette Digt,

En ringe Sanger, uindviet i

Naturens helligste Mysterium.

Eksempel på blankvers 
Et eksempel fra Shakespeares Hamlet (1603), skanderet som jambisk pentameter (se dog forrige afsnit) med en overskydende sidste stavelse (-ion), da verset har kvindelig udgang:

To be/ or not/ to be/ that is/ the quest-ion.

Det tidligste blankvers bestod af slut-stop og regulære linjer uden enjambement; Gorboduc (1561), den første kendte tragedie på blankvers, illustrerer hvor monotone sådanne vers kan være. Marlowe var den første der udviklede det til større udtryksfuldhed:

You stars that reign'd at my nativity,
Whose influence hath allotted death and hell,
Now draw up Faustus like a foggy mist
Into the entrails of yon labouring clouds,
That when they vomit forth into the air,
My limbs may issue from their smoky mouths,
So that my soul may but ascend to Heaven.
(Doctor Faustus)

Shakespeare udviklede blankversets egenskaber til også at indeholde grov, abrupt og irregulær tale; et af de tidligste eksempler er

My lord?
A grave.
He shall not live.
Enough

(The Life and Death of King John), 3.3

Noter 

Litteratur
Sulejów

Sulejów er en by i Polen, i Lodz-voivodskab (Łódź-voivodskab, Województwo łódzkie). Sulejów ligger ved floden Pilica (flod).

 befolkning: 6.349

Natur 
 Pilica (flod)
 Sulejowski Park Krajobrazowy

Turisme 
 Kloster (12.-13. århundrede) i Sulejów-Podklasztorze
 Sulejowski Park Krajobrazowy
 Kajak-vejen på floden Pilica – 228 km: Zarzecze ved Szczekociny – Przedbórz – Faliszew – Skotniki (Aleksandrów Kommune) – Sulejów – Tomaszów Mazowiecki – Spała – Inowłódz – Żądłowice – Grotowice – Domaniewice – Nowe Miasto nad Pilicą – Białobrzegi – Warka – Pilicas mundingen til floden Wisła
 Sulejów Søen ved Sulejów er et rekreativ område.

Byer ved Sulejów 
 Piotrków Trybunalski
 Tomaszów Mazowiecki
 Opoczno
 Przedbórz

Landsbyer ved Sulejów 
 Dąbrowa nad Czarną
 Skotniki

Eksterne henvisninger 

 Sulejów online
 Kloster i Sulejów-Podklasztorze
 Kloster i Sulejów-Podklasztorze 
 Kloster i Sulejów-Podklasztorze 
 Kloster i Sulejów-Podklasztorze

Byer i Polen
Skotniki (Aleksandrów Kommune)

Skotniki er en landsby i Polen, i Lodz-voivodskab (Łódź-voivodskab, Województwo łódzkie), powiat piotrkowski, Aleksandrów Kommune. Skotniki ligger ved floden Pilica (flod) (højre kyst), mellem byer Przedbórz og Sulejów.

Natur 
 Pilica (flod)
 Sulejowski Park Krajobrazowy
 Diabla Gora Naturreservatet (polsk: Rezerwat przyrody Diabla Góra)

Turisme 
 Kirke (16. århundrede)
 Herregård (ruin) (14. århundrede) med parken
 Sulejowski Park Krajobrazowy
 Kajak-vejen på floden Pilica – 228 km: Zarzecze ved Szczekociny – Przedbórz – Faliszew – Skotniki – Sulejów – Tomaszów Mazowiecki – Spała – Inowłódz – Żądłowice – Grotowice – Domaniewice – Nowe Miasto nad Pilicą – Białobrzegi – Warka – Pilicas mundingen til floden Wisła

Transport 
 Vejen til Sulejów
 Vejen til Przedbórz
 Vejen til Czermno

Byer ved Skotniki 
 Piotrków Trybunalski
 Sulejów
 Przedbórz

Landsbyer ved Skotniki 
 Czermno
 Dąbrowa nad Czarną

Se også 
 Skotniki

Eksterne henvisninger 

 Powiat Piotrkowski, Piotrków Trybunalski Byområde
 Skotniki 
 Herregård i Skotniki 

Landsbyer i Polen
Ostarrîchi

Ostarrîchi er et gammelhøjtysk navn, først fundet i det berømte Ostarrîchi-dokument fra 996, hvor det henviser til det markgrevskab, der blev ledt af Heinrich I fra Huset Babenberg. Markgrevskabet svarer cirka til området, der i dag udgør delstaten Niederösterreich.

Indhold 
I dokumentet skrevet af Otto III den 1. november 996 i Bruchsal til Gottschalk von Hagenau, Biskop af Freising, giver kejseren et landområde omkring Neuhofen an der Ybbs til abbediet i Freising som len.

Eksterne henvisninger 
AEIOU Encyklopædi 
http://www.noel.gv.at/service/k/k2/ostarrichi.htm 

Østrigs historie
Skotniki

Skotniki er navnet på tolv landsbyer i Polen, blandt andet:

 Skotniki (Aleksandrów Kommune) – landsby i voivodskabet łódzkie, i powiat piotrkowski, Aleksandrów Kommune

samt:
 Skotniki (Kraków) – bydel (forhenværende landsby) i Kraków
 Kuchary-Skotniki
 Skotniki Dolne
 Skotniki Duże
 Skotniki Górne
 Skotniki Małe